TU:ส่อง Q3 ถูกกดดันด้วยราคาวัตถุดิบ แนะนำ”ซื้อ”ราคาเป้าหมาย 23.8 บาท
TU คาดกำไรสุทธิใน ไตรมาส 3/59 อยู่ที่ 1,538 ล้านบาท (-8% เทียบช่วงเดียวกันของปีก่อน, +2.5% เทียบไตรมาสก่อนหน้า) ต่ำกว่าที่เคยคาดไว้ก่อนหน้านี้ เนื่องจากการหดตัวของอัตรากำไรขั้นต้น
10 ต.ค. 2559

บล.ซีไอเอ็มบี (ประเทศไทย) ระบุในบทวิเคราะห์วันนี้ (10 ต.ค.) ว่า  บริษัท ไทยยูเนี่ยน กรุ๊ป จำกัด (มหาชน) หรือ TU คาดกำไรสุทธิใน ไตรมาส 3/59 อยู่ที่ 1,538 ล้านบาท (-8% เทียบช่วงเดียวกันของปีก่อน, +2.5% เทียบไตรมาสก่อนหน้า) ต่ำกว่าที่เคยคาดไว้ก่อนหน้านี้ เนื่องจากการหดตัวของอัตรากำไรขั้นต้น
อัตรากำไรขั้นต้นไตรมาส 3/59 คาดจะหดตัวลงจากการเพิ่มขึ้นของราคาวัตถุดิบของแซลมอน และกุ้ง ขณะที่ราคาทูน่าจะถูกกดดันจากอัตรากำไรขั้นต้นของสินค้า OEM 
อย่างไรก็ตามคิดว่าอัตราการเติบโตของกำไรในปี 17 จะเป็นไปตามที่คาดไว้ สนับสนุนโดยการควบรวมกิจการที่เกิดขึ้นแล้ว การเพิ่มขึ้นของสัดส่วนสิ้นค้ากำไรสูง และการขยายไปยังตลาดใหม่
ปรับประมาณการ EPS ปี 16 ลง 12% จากกำไรในไตรมาส 3 ที่ต่ำกว่าคาด แต่ปรับประมาณการ EPS ในปี 60-61 ขึ้น 2% จากผลของการควบรวมกิจการล่าสุดใน 18% ของหุ้น TUFP คงคำแนะนำ ซื้อ ด้วยราคาเป้าหมายใหม่ที่ 23.80 บาท   